32006D0750
L 302/49
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 31 октомври 2006 година
за изменение на Решение 2005/359/ЕО относно предвиждане на дерогация от някои разпоредби на Директива 2000/29/ЕО на Съвета по отношение на дъбови (Quercus L.) трупи с кора с произход от Съединените американски щати
(нотифицирано под номер C(2006) 5142)
(2006/750/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/29/EО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1 от нея,
като има предвид, че:
(1)
Съгласно Директива 2000/29/EО дъбови (Quercus L.) трупи с кора с произход от Съединените американски щати не могат, по принцип, да се внасят в Общността поради риска от внасяне на Ceratocystis fagacearum (Bretz) Hunt, която причинява цератоцистис.
(2)
Решение 2005/359/EО на Комисията от 29 април 2005 г. за предвиждане на дерогация от някои разпоредби на Директива 2000/29/ЕО на Съвета по отношение на дъбови (Quercus L.) трупи с кора с произход от Съединените американски щати (2) разрешава вноса на такива трупи с произход от Съединените щати при определени условия.
(3)
Член 3, параграф 1 от Решение 2005/359/EО предвижда разтоварване само в пристанищата, изброени в приложение II към него. Подходящо е да се добавят пристанищата Riga и Koper в списъка на пристанища в приложение II, както е поискано съответно от Латвия и Словения, и да се заличи пристанището Lauterborg, както е поискано от Франция, след консултация с другите държави-членки, както е предвидено в член 3, параграф 2 от посоченото решение.
(4)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Приложение II към Решение 2005/359/EО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 31 октомври 2006 година.